**Conselleria d'Educació, Cultura i Esport**

*RESOLUCIÓ del secretari autonòmic d'Educació i Formació Professional, per la qual es publica la relació de mòduls de cicles formatius la dedicació dels quals és susceptible de desdoblament en centres públics.*

L'Ordre 69/2015, de 25 de juny, de la Conselleria d'Educació, Cultura i Esport, per la qual s'estableixen criteris per a la dotació de plantilles i per a la determinació de condicions de treball del professorat dels centres docents públics que imparteixen ESO, Batxillerat i Formació Professional, dependents de la conselleria competent en matèria d'educació (DOGV núm. 7560, 30.06.2015), estableix, en l'article 17.3, que anualment es publicarà, mitjançant una resolució de la secretaria autonòmica competent en matèria de Formació Professional, la relació de mòduls i/o especialitats de professorat dels cicles formatius la dedicació horària dels quals és susceptible de desdoblament, i s'incrementarà, si és necessari, la plantilla dels centres per a impartir-los; i que, si no es publica, s’entendrà que es manté la relació publicada per última vegada.

Tenint en compte la modernització de la Formació Professional que duen a terme les autoritats competents en Formació Professional tant a nivell nacional com autonòmic, i atenent les noves necessitats que requereix el model flexible de Formació Professional, cal actualitzar i organitzar els desdoblaments des d'una òptica innovadora que facilite organitzacions formatives tenint en compte els processos d'adquisició de competències i les adaptacions metodològiques necessàries en cada moment dels cursos d'un cicle, aquests nous models organitzatius podran basar-se, preferentment, en metodologies actives basades en resultats.

En virtut d’això, i d'acord amb les competències atribuïdes per l'article 17.3 de l'Ordre 69/2015, de 25 de juny, de la Conselleria d'Educació, Cultura i Esport, per la qual s'estableixen criteris per a la dotació de plantilles i per a la determinació de condicions de treball del professorat dels centres docents públics que imparteixen ESO, Batxillerat i Formació Professional, dependents de la conselleria competent en matèria d'educació, i l'article 5 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:

*Primer. Objecte i àmbit d'aplicació*

La present resolució regula les hores de desdoblament en els cicles formatius i cursos d'especialització de Formació Professional en els centres docents públics de la Comunitat Valenciana, així com el procediment d'autorització i dotació de plantilla docent.

*Segon. Especialitats susceptibles de desdoblament de cicles formatius en centres docents públics*

1. Tenint en compte el model flexible de Formació Professional i que en els centres es requereix una organització adaptada a les necessitats dels sectors relacionats amb els cicles formatius, i de conformitat amb el que disposa l'article 17.3 de l'Ordre 69/2015, de 25 de juny, aquesta resolució presenta la relació d’especialitats de professorat dels cicles formatius la dedicació horària dels quals és susceptible de desdoblament, així com la distribució i la quantificació d'aquests, que es recullen en l'annex únic d'aquesta resolució.

2. En el cas que el currículum d'un cicle formatiu permeta la docència d'un mòdul formatiu per alguna especialitat del professorat no contemplada en l'annex a aquesta resolució, l'assignació a l'especialitat descrita en l'annex o a una altra permesa pel currículum la realitzarà la direcció de cada centre educatiu atenent criteris pedagògics i d'optimització dels recursos humans amb què compta el centre.

*Tercer. Criteris i organització dels desdoblaments*

1. Els desdoblaments s'aplicaran atenent criteris pedagògics i tenint en compte les dificultats de consecució dels resultats d'aprenentatge del cicle formatiu.

2. Així mateix, han de contemplar-se des d'una perspectiva global del cicle formatiu, i poden organitzar-se en estructures docents de mòduls professionals, en resultats d'aprenentatge o competències professionals, o en una combinació de diversos d'aquests. L'estructura organitzativa del curs podrà ser la del desdoblegue anual d'un o diversos mòduls del cicle o altres organitzacions temporals basades en l'organització pedagògica per resultats d'aprenentatge. En el cas d'estructures organitzatives diferents al desdoblament del mòdul professional, el departament didàctic presentarà a la direcció d'estudis una proposta organitzativa anual de la totalitat de les hores dedicades al desdoblament.

Per al model organitzatiu de desdoblament de mòduls del cicle complets només caldrà la comunicació expressa a aquesta direcció d'estudis.

3. Els desdoblaments només podran realitzar-se en mòduls associats a unitats de competència.

4. El desdoblament requerirà que el departament coordine la docència i el desenvolupament de la programació perquè l'alumnat del grup desdoblat siga avaluat de manera síncrona i simultània.

5. El desdoblament haurà de desenvolupar-se en forma de codocència.

6. La direcció d'estudis de cada centre, dins de la seua autonomia, vetlarà pel compliment de les diferents organitzacions horàries presentades pels departaments didàctics i avaluarà el seu resultat atenent criteris d'augment de l'èxit escolar i de major inserció professional de l'alumnat.

7. Una vegada assignades les hores de desdoblament per especialitat a cada cicle formatiu, la seua distribució entre els diferents mòduls formatius serà competència de la direcció d'estudis de cada centre considerant la valoració del departament de família professional.

8. La direcció del centre podrà utilitzar les restes horàries a què fa referència la Resolució de 12 de juliol de 2022, del secretari autonòmic d'Educació i Formació Professional, per la qual s'aproven les instruccions per a l'organització i el funcionament dels centres que imparteixen Educació Secundària Obligatòria i Batxillerat durant el curs 2022-2023 (DOGV núm. 9384, 15.07.2022), per a assignar hores de desdoblament addicionals.

*Quart. Assignació del desdoblament i dotació de plantilla*

L'assignació de desdoblaments es realitzarà en dues fases:

1. El mes de juny, d'ofici per la Direcció General de Formació Professional i Ensenyaments de Règim Especial, a partir de les dades de sol·licituds de matrícula per a primer curs, de promoció per a segon curs i tenint en compte l'històric dels diferents cicles formatius.

2. El mes de setembre, per iniciativa de la direcció del centre educatiu segons el següent procés:

- Després de l'inici del curs acadèmic, i en virtut de les circumstàncies específiques de cada centre educatiu, si la direcció d'aquest comprova la necessitat de desdoblegues addicionals que requerisquen un increment de dotació de plantilla, haurà de remetre a la Direcció General de Formació Professional i Ensenyaments de Règim Especial una sol·licitud argumentada mitjançant el tràmit:

<https://www.gva.es/va/inicio/procedimientos?id_proc=18494>

- En el cas que aquesta Direcció General així ho necessitara, sol·licitarà a la Inspecció d'Educació la valoració dels centres pertinents.

*Cinqué. Propostes de desdoblament en cicles o especialitats no recollides en l'annex*

1. De cara a l'actualització de l'annex d'hores de desdoblament per als següents cursos acadèmics, els departaments de família professional que consideren convenient proposar la incorporació de noves hores de desdoblament en determinades especialitats docents del cicle o mòdul hauran de realitzar una proposta justificada.

2. La proposta es remetrà a la Direcció General de Formació Professional i Ensenyaments de Règim Especial, fins al mes de febrer de cada any, que la valorarà i proposarà les modificacions que estime oportunes a la Secretaria Autonòmica d'Educació i Formació perquè, si escau, es publique una actualització en el *Diari Oficial de la Generalitat Valenciana* abans del mes de juny.

*Sisé. Producció d'efectes*

Aquesta resolució produirà efectes a partir de l'endemà de la seua publicació en el *Diari Oficial de la Generalitat Valenciana* i deixa sense efectes la Resolució de 7 de juny de 2017, del secretari autonòmic d'Educació i Investigació, per la qual es publica la relació de mòduls de cicles formatius la dedicació dels quals és susceptible de desdoblament per al curs 2017-2018 en centres públics.

Contra la present resolució, que no esgota la via administrativa, les persones interessades podran interposar un recurs d'alçada davant la consellera d'Educació, Cultura i Esport en el termini d'un mes a comptar des de l'endemà de la seua publicació en el *Diari Oficial de la Generalitat Valenciana*, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.

València, \_ de \_\_\_ de \_\_\_.- El secretari autonòmic d'Educació i Formació Professional: Miguel Soler Gracia.

Annex únic

|  |  |  |  |  |
| --- | --- | --- | --- | --- |
| **Família professional** | **Cicle** | **Especialitat Docent** | **1r Curs** | **2n Curs** |
| Activitats físiques i esportives | Condicionament físic | Educació Física | 12 | 14 |
| Ensenyament i animació socioesportiva | Educació Física | 4 | 6 |
| Guia en el medi natural i de temps lliure | Educació Física | 2 | 12 |
| Especialista | 19 | 11 |
| Agrària | Aprofitament i conservació del medi natural | Operacions i Equips de Producció Agrària | 8 | 6 |
| Processos de Producció Agrària |   | 5 |
| Gestió forestal i del medi natural | Operacions i Equips de Producció Agrària | 7 | 4 |
| Jardineria i floristeria | Operacions i Equips de Producció Agrària | 8 |   |
| Paisatgisme i medi rural | Operacions i Equips de Producció Agrària | 6 |   |
| Processos de Producció Agrària | 3 |   |
| Producció agroecològica | Operacions i Equips de Producció Agrària | 7 |   |
| Producció agropecuària | Operacions i Equips de Producció Agrària | 7 |   |
| Arts gràfiques | Disseny i edició de publicacions impreses i multimèdia | Producció en Arts Gràfiques | 9 |   |
| Disseny i gestió de la producció gràfica | Producció en Arts Gràfiques | 9 | 5 |
| Impressió gràfica | Producció en Arts Gràfiques | 8 | 4 |
| Edificació i obra civil | Construcció | Construccions Civils i Edificació | 5 | 17 |
| Oficina de Projectes de Construcció | 11 |   |
| Obres d'interior, decoració i rehabilitació | Construccions Civils i Edificació | 4 | 14 |
| Oficina de Projectes de Construcció | 8 |   |
| Projectes d'obra civil | Oficina de Projectes de Construcció |   | 6 |
| Electricitat i electrònica | Automatització i robòtica industrial | Instal·lacions Electrotècniques | 3 |   |
| Sistemes Electrotècnics i Automàtics | 4 |   |
| Electromedicina clínica | Instal·lacions Electrotècniques / Equips Electrònics | 13 | 19 |
| Sistemes Electrònics / Sistemes Electrotècnics i Automàtics | 5 |   |
| Instal·lacions de telecomunicacions | Instal·lacions Electrotècniques / Equips Electrònics | 5 | 11 |
| Instal·lacions elèctriques i automàtiques | Instal·lacions Electrotècniques | 16 | 11 |
| Sistemes Electrotècnics i Automàtics | 2 | 3 |
| Manteniment electrònic | Equips Electrònics | 6 |   |
| Sistemes de telecomunicacions i informàtics  | Equips Electrònics |   | 7 |
| Sistemes electrotècnics i automatitzats | Instal·lacions Electrotècniques | 5 | 5 |
| Sistemes Electrotècnics i Automàtics | 7 |   |
| Energia i aigua | Eficiència energètica i energia solar tèrmica | Instal·lació i Manteniment d'Equips Tèrmics i de Fluids | 7 |   |
| Organització i Projectes de Sistemes energètics | 7 | 7 |
| Energies renovables | Instal·lacions Electrotècniques | 5 |   |
| Organització i Projectes de Sistemes energètics |   | 9 |
| Sistemes Electrotècnics i Automàtics / Sistemes Electrònics | 5 |   |
| Fabricació mecànica | Conformat per emmotlament de metalls i polímers | Mecanitzat i Manteniment de Màquines | 14 | 10 |
| Construccions metàl·liques  | Mecanitzat i Manteniment de Màquines |   | 6 |
| Soldadura | 12 |   |
| Disseny en fabricació mecànica | Mecanitzat i Manteniment de Màquines | 6 |   |
| Joieria | Especialista | 10 | 5 |
| Mecanitzat i Manteniment de Màquines |   | 5 |
| Mecanitzat  | Mecanitzat i Manteniment de Màquines | 12 | 16 |
| Òptica i protètica ocular | Especialista | 12 |   |
| Mecanitzat i Manteniment de Màquines | 8 |   |
| Programació de la producció en emmotlament de metalls i polímers | Mecanitzat i Manteniment de Màquines | 4 |   |
| Mecanitzat i Manteniment de Màquines / Operacions de Procés | 9 | 8 |
| Programació de la producció en fabricació mecànica | Mecanitzat i Manteniment de Màquines | 11 | 8 |
| Soldadura i caldereria  | Especialista |   | 7 |
| Soldadura | 17 | 10 |
| Fusta, moble i suro | Disseny i moblament | Fabricació I Instal·lació de Fusteria i Moble | 10 | 8 |
| Fusteria i moble | Fabricació I Instal·lació de Fusteria i Moble | 14 | 6 |
| Processos i Productes en Fusta i Moble | 5 |   |
| Instal·lació i moblament | Fabricació I Instal·lació de Fusteria i Moble | 14 | 15 |
| Processos i Productes en Fusta i Moble | 5 |   |
| Hoteleria i turisme | Cuina i gastronomia | Cuina i Pastisseria | 23 |   |
| Hostaleria i Turisme |   | 4 |
| Direcció de cuina | Cuina i Pastisseria | 16 |   |
| Direcció de servicis de restauració | Serveis de Restauració | 16 |   |
| Servicis en restauració | Hostaleria i Turisme |   | 4 |
| Serveis de Restauració | 16 |   |
| Imatge i so | Animacions 3d, jocs i entorns interactius | Processos i Mitjans de comunicació | 13 | 10 |
| Tècniques i Procediments d'Imatge i So | 5 | 15 |
| Il·luminació, captació i tractament d'imatge | Processos i Mitjans de comunicació |   | 6 |
| Tècniques i Procediments d'Imatge i So | 6 | 12 |
| Producció d'audiovisuals i espectacles | Processos i Mitjans de comunicació | 12 | 9 |
| Tècniques i Procediments d'Imatge i So |   | 6 |
| Realització de projectes d'audiovisuals i espectacles | Processos i Mitjans de comunicació | 10 |   |
| Tècniques i Procediments d'Imatge i So |   | 13 |
| So per a audiovisuals i espectacles | Processos i Mitjans de comunicació |   | 4 |
| Tècniques i Procediments d'Imatge i So | 13 | 11 |
| Vídeo disc-jockey i so | Tècniques i Procediments d'Imatge i So | 12 |   |
| Imatge personal | Caracterització i maquillatge professional | Estètica | 11 | 5 |
| Estètica i bellesa | Estètica | 4 | 5 |
| Estètica integral i benestar | Estètica | 4 | 12 |
| Estilisme i direcció de perruqueria | Perruqueria | 6 |   |
| Perruqueria i cosmètica capil·lar | Perruqueria | 11 | 12 |
| Indústries alimentàries | Elaboració de productes alimentaris | Operacions i Equips d'Elaboració de Productes Alimentaris | 8 | 3 |
| Forn, rebosteria i confiteria | Operacions i Equips d'Elaboració de Productes Alimentaris | 15 |   |
| Processos en La Indústria Alimentària |   | 3 |
| Olis d'oliva i vins | Operacions i Equips d'Elaboració de Productes Alimentaris | 9 | 5 |
| Processos en La Indústria Alimentària | 4 |   |
| Processos i qualitat en la indústria alimentària | Operacions i Equips d'Elaboració de Productes Alimentaris | 9 | 3 |
| Processos en la Indústria Alimentària | 5 | 3 |
| Vitivinicultura | Operacions i Equips d'Elaboració de Productes Alimentaris | 11 | 6 |
| Processos en La Indústria Alimentària | 5 |   |
| Instal·lació i manteniment | Desenvolupament de projectes d'instal·lacions tèrmiques i de fluids | Instal·lació i Manteniment d'Equips Tèrmics i de Fluids | 7 |   |
| Organització i Projectes de Sistemes energètics |   | 20 |
| Instal·lacions de producció de calor | Instal·lació i Manteniment d'Equips Tèrmics i de Fluids | 8 | 22 |
| Organització i Projectes de Sistemes energètics | 15 |   |
| Instal·lacions frigorífiques i de climatització | Instal·lació i Manteniment d'Equips Tèrmics i de Fluids | 8 | 15 |
| Organització i Projectes de Sistemes energètics | 15 |   |
| Manteniment d'instal·lacions tèrmiques i de fluids | Instal·lació i Manteniment d'Equips Tèrmics i de Fluids | 7 | 12 |
| Manteniment electromecànic | Instal·lacions Electrotècniques |   | 6 |
| Mecanitzat i Manteniment de Màquines | 10 | 9 |
| Organització i Projectes de Fabricació Mecànica | 8 | 4 |
| Sistemes Electrotècnics i Automàtics | 3 |   |
| Mecatrònica industrial | Instal·lacions Electrotècniques / Equips Electrònics | 5 |   |
| Mecanitzat i Manteniment de Màquines | 13 |   |
| Organització i Projectes de Fabricació Mecànica |   | 9 |
| Maritimopesquera | Manteniment i control de la maquinària de vaixells i embarcacions | Màquines, Serveis i Producció |   | 8 |
| Navegació I Instal·lacions Marines |   | 8 |
| Organització del manteniment de maquinària de vaixells i embarcacions | Màquines, Serveis i Producció | 16 | 7 |
| Transport marítim i pesca d’altura | Especialista |   | 4 |
| Màquines, Serveis i Producció | 4 |   |
| Navegació I Instal·lacions Marines | 4 |   |
| Química | Laboratori d'anàlisi i de control de qualitat | Anàlisi i Química Industrial |   | 8 |
| Anàlisis i Química Industrial | 14 |   |
| Laboratori | 10 | 5 |
| Operacions de laboratori | Anàlisi i Química Industrial | 4 | 8 |
| Laboratori | 10 | 13 |
| Sanitat | Anatomia patològica i citodiagnòstic | Procediments Sanitaris i Assistencials | 6 | 8 |
| Processos Sanitaris | 18 | 14 |
| Audiologia protètica | Equips Electrònics | 8 |   |
| Procediments de Diagnòstic Clínic i Ortoprotètic | 9 | 21 |
| Cures auxiliars d'infermeria | Procediments Sanitaris i Assistencials | 20 |   |
| Dietètica | Procediments Sanitaris i Assistencials |   | 6 |
| Emergències sanitàries | Procediments Sanitaris i Assistencials | 12 |   |
| Processos Sanitaris |   | 10 |
| Farmàcia i parafarmàcia | Procediments de Diagnòstic Clínic i Ortoprotètics | 8 | 5 |
| Higiene bucodental  | Procediments Sanitaris i Assistencials | 10 | 12 |
| Processos Sanitaris | 6 |   |
| Imatge per al diagnòstic i medicina nuclear | Procediments de Diagnòstic Clínic i Ortoprotètics |   | 5 |
| Processos Diagnòstics Clínics i Productes Ortoprotètics | 8 | 8 |
| Laboratori clínic i biomèdic | Procediments de Diagnòstic Clínic i Ortoprotètics | 6 | 17 |
| Processos Diagnòstics Clínics i Productes Ortoprotètics | 18 | 8 |
| Ortopròtesi i productes de suport | Mecanitzat i Manteniment de Màquines | 6 | 9 |
| Processos Diagnòstics Clínics i Productes Ortoprotètics | 3 | 7 |
| Pròtesi dentals  | Procediments de Diagnòstic Clínic i Ortoprotètics | 12 | 18 |
| Processos Diagnòstics Clínics i Productes Ortoprotètics | 7 | 7 |
| Radioteràpia i dosimetria | Procediments de Diagnòstic Clínic i Ortoprotètics |   | 6 |
| Processos Diagnòstics Clínics i Productes Ortoprotètics | 8 | 10 |
| Seguretat i medi ambient | Coordinació d'emergències i protecció civil | Prof. Especialista | 8 | 11 |
| Educació i control ambiental | Anàlisi i Química Industrial | 4 |   |
| Processos de Producció Agrària | 4 |   |
| Emergències i protecció civil | Procediments Sanitaris i Assistencials | 6 |   |
| Prof. Especialista | 13 | 15 |
| Química i salut ambiental | Procediments Diagnòstic Clínic i Ortoprotètics | 5 | 5 |
| Processos Diagnòstic Clínic i Procediments Ortoprotètics | 3 |   |
| Servicis socioculturals i a la comunitat | Atenció a persones en situació de dependència | Intervenció Sociocomunitària |   | 6 |
| Procediments Sanitaris i Assistencials | 3 | 6 |
| Serveis a la Comunitat | 6 |   |
| Educació infantil  | Intervenció Sociocomunitària |   | 5 |
| Serveis a la Comunitat | 5 | 8 |
| Integració social  | Intervenció Sociocomunitària |   | 5 |
| Mediació comunicativa | Prof. Especialista |   | 6 |
| Serveis a la Comunitat | 5 |   |
| Promoció d'igualtat de gènere | Intervenció Sociocomunitària |   | 5 |
| Tèxtil, confecció i pell | Calçat i complements de moda | Patronatge i Confecció | 12 | 14 |
| Processos i Productes de Tèxtil, Confecció i Pell. | 6 |   |
| Confecció i moa | Patronatge i Confecció | 21 |   |
| Processos i Productes de Tèxtil, Confecció i Pell. | 5 |   |
| Disseny i producció de calçat i complements | Patronatge i Confecció | 9 | 5 |
| Processos i Productes de Tèxtil, Confecció i Pell. | 2 | 3 |
| Disseny tècnic en tèxtil i pell | Processos i Productes de Tèxtil, Confecció i Pell. | 8 |   |
| Fabricació i ennobliment de productes tèxtils | Processos i Productes de Tèxtil, Confecció i Pell. | 4 |   |
| Producció Tèxtil i Tractaments Fisicoquímics | 8 |   |
| Patronatge i moda | Patronatge i Confecció | 12 | 8 |
| Processos i Productes de Tèxtil, Confecció i Pell. | 2 | 3 |
| Vestuari a mida i d'espectacles | Patronatge i Confecció | 6 | 13 |
| Processos i Productes de Tèxtil, Confecció i Pell. | 2 |   |
| Transport i manteniment de vehicles | Automoció  | Manteniment de Vehicles | 12 | 8 |
| Organització i Processos de Manteniment de Vehicles | 12 | 6 |
| Carrosseria  | Manteniment de Vehicles | 25 | 17 |
| Organització i Processos de Manteniment de Vehicles |   | 8 |
| Conducció de vehicles de transport per carretera | Manteniment de Vehicles | 4 |   |
| Prof. Especialista | 8 | 8 |
| Electromecànica de maquinària | Manteniment de Vehicles | 11 | 5 |
| Organització i Processos de Manteniment de Vehicles | 5 |   |
| Electromecànica de vehicles automòbils  | Manteniment de Vehicles | 19 | 15 |
| Organització i Processos de Manteniment de Vehicles | 6 | 4 |
| Manteniment aeromecànic d'avions amb motor de turbina | Manteniment de Vehicles | 4 |   |
| Organització i Processos de Manteniment de Vehicles | 6 |   |
| Manteniment de sistemes electrònics i aviònics en aeronaus | Equips Electrònics | 4 |   |
| Organització i Processos de Manteniment de Vehicles | 6 | 3 |
| Sistemes Electrònics | 6 | 18 |
| Vidre i ceràmica | Desenrotllament i fabricació de productes ceràmics  | Processos i Productes de Vidre i Ceràmica | 17 |   |
| Fabricació de productes ceràmics | Processos i Productes de Vidre i Ceràmica | 23 | 10 |